ভাইরাল সঞ্জুকে নিয়ে করা পোস্ট গম্ভীরের পোস্ট!

ওয়েব ডেস্ক : শনিবার টি২০ বিশ্বকাপের (T20 world Cup) জন্য দল ঘোষণা করে বিসিসিআই (BCCI)। তাতে গৌতম গম্ভীর ও অজিত আগরকরের বিরুদ্ধে স্বজনপোষনের যে অভিযোগ উঠেছিল তা কিছুটা কমেছে। ওই দল থেকে বাদ গিয়েছেন শুভমন গিল (Shubman Gill)। পারফর্ম না করলে যে দলে রাখা হবে না, তা দলের তালিকায় স্পষ্ট। অন্যদিকে দলে সুযোগ পেয়েছেন সঞ্জু স্যামসন (Sanju Samson)। দল গঠনের এই সময়ে প্রকাশ্যে এল ভারতীয় কোচ গৌতম গম্ভীরের (Gautam Gambhir) পুরনো একটি পোস্ট।

২০১৯ সালের ২৯ মার্চ গৌতম (Gautam Gambhir) সমাজমাধ্যমে লিখেছিলেন, “আমি সাধারণত ক্রিকেটে ব্যক্তিবিশেষ নিয়ে কথা বলতে পছন্দ করি না। কিন্তু তার দক্ষতা দেখে আমি আনন্দিত যে সঞ্জু স্যামসন বর্তমানে ভারতের সেরা উইকেটরক্ষক ব্যাটসম্যান। আমার মতে বিশ্বকাপে তার ৪ নম্বরে ব্যাটিং করা উচিত।” এই পোস্টটিকে বিসিসিআই, রাজস্থান রয়্যালস, আইপিএল ও স্টার স্পোর্টস ইন্ডিয়াকে ট্যাগ করেছিলেন তিনি।

আরও খবর : যুবভারতী কাণ্ডে এবার প্রভাবশালীদের জিজ্ঞাসাবাদ করবে SIT!

প্রসঙ্গত, টি২০ ক্রিকেটে শুভমন গিলের (Shubman Gill) কারণে ওপেনার পদ ছাড়তে হয় সঞ্জু স্যামসনকে। আগেও দেখা গিয়েছে যে ম্যাচে গিল খেলছেন, সেই ম্যাচে সঞ্জু নামছেন নীচের দিকে। তা নিয়ে আগেও প্রশ্ন উঠেছিল। তবে গিল ওপেন করলেও রান করতে ব্যর্থ হন। অন্যদিকে কোনও ক্রিকেটার রান না পেলে তাঁকে দল থেকে বাদ দেওয়া হয়। কিন্তু এক্ষেত্রে, গিলকে বাদ দেওয়া হয়নি।

ভারতীয় দলের কোচ হওয়ার আগে থেকে এই নিয়মের বিরোধী ছিলেন গম্ভীর। কিন্তু কোচ হওয়ার পরেও তিনি গিলকে ওপেনারেই খেলিয়ে যান। তবে এবার টি২০ বিশ্বকাপের দল থেকে বাদ পড়লেন শুভমন। তাঁর জায়গায় এবার বিশ্বকাপে ওপেন করতে দেখা যাবে সঞ্জু স্যামসনকে।